
Origo. 





SON aEcULo nostrae reparatae salutis quarto, S. Eu- 
v sebius Episcopus Vercellensis, vim et utitita- 
tem, quibus, virtutum christianarum exercitio 
ad bonos mores instaurandos, monastica instituta ma- 
xime florebant, vehementer admiratus, clericos suae 
Ecclesiae, ut communem vitam degerent, sicque ea- 
dem gratia fruerentur, penes se in unam sedem co&git, 
cuius exemplum alii Episcopi secuti suut. Exinde pri- 
ma, quod omnibus qui res Ecclesiae Dei gestas saltem 
leviter attigerint iam satis constat, Capitulorum Cathie- 
dralium origo. 

Ad Capitulum Concordiense quod attinet, eius 
mentio incidit tantummodo saeculo XI: etenim illis 
temporibus, ut apud Necrologium Archivi Capitularis 
scriptum Jegimus, Joannes II, Episcopus Concordiernsis, 
Capitulum praedio ad Jussacum, in pago qui a Con- 
cordia Sagittaria et a Portu Romatino non longe abest, 
heredem scripsit; cuius fructibus, piacularibus preci- 
bus post ipsius obitum a Canonicis in perpetuum 
persolvendis, satisfaceret. At Capitulum Concordiense 
ante saeculum Xl fuisse arbitramur, cum nemini du- 
bium sit, quin Canonicorum Capitula in provincia ec- 
clesiastica Aquilejensi iam inde a saeculo VI exstiterint. 


si UD ene 


Monasticae disciplinae instauratio. 


« Invisa primum desidia, postremo amatur » ; ideo- 
que, succedentibus temporibus, Canonici a pristina 
religione desciscentes iterum in profanae vitae cor- 
suetudinem abire coeperunt. Hinc disciplinae instau- 
randae necessitas. Quod ut rite perficeret, Gerardus 
Ep. Conc, anno circiter 1177, in possessionem bo- 
norum Ecclesiarum Concordiae et S. Georgii de Ri- 
chinvelda Cauonicos iminisit, ea tamen condicione, ut 
Regulae praecepta diligenter servarent, eiusque prect- 
bus Alexander III Pontifex, Bulla IV. Non. Maias a. 
1178, Capitulum Conc. in fidem S. Sedis Ap. recepit. 

[Instauratio vitae commurnis, quam supra diximus 
a Gerardo statutam, nonnisi duodecim post annos a 
Romulo Ep. in morem perducta est, qui alias Plebes 
(Pievi o Chiese matrici) Capitulo dono dedit, voluitque 
ut, Metropolitae auctoritate, definito Canonicorum nu- 
mero, ipsius et Episcoporum superiorum donationibus 
confirmatis, communis vitae ratio in pristinum resti- 
tueretur. | 

Quae omnia Gotefridus Patriarcha Aquilejensis, 
Decr. a. 1101, et etiam Coelestinus III Papa, Bulla diei 
5 mensis Aprilis a. 1193, rata habuerunt. 

Saeculo XIII omnes Episcopi Concordienses vitae 
communis Canonicorum studiosi fuerunt, quos inter 
ceteris praestat Fridericus e Comitibus de Purliliis 
quam qui maxime in Capitulum beneficus. 


Fratres, Praepositus, Decanus. 


Canonici monachorum more aetatem agentes Fra- 
íres appellabantur. His Praepositus Capituli, prima 
Dignitas, ut ipsum nomen sonat, praeerat. Praeposifi 


erat rem familiarem gerere et iis quae ad vitae usum 
pertinent cavere ac providere. Decanus, altera. Digni- 
tas, sacrarum divinarumque rerum iurisdictione in 
Canonicorum conlegio pollebat. Cum autem /raepo- 
sifi suis iuribus immodice uterentur, deinceps factum 
est ut haec Dignitas fere ubique tolleretur. 

Ceteruim haec sanctissima vivendi ratio, quam Ge- 
rardus omni studio et industria, tantis animorum bonis 
Clero et christianae plebi profuturam, instaurandam 
curaverat, tam in Nostro quam in omuibus Provinciae 
Aquilejensis Capitulis, brevi, quos maxime dolendum 
est, obsolevit. 


Praebendae separatae. 


Sublatam vitae communis rationem necessario Sse- 
quitur Praebendarum divisio. Nomine Praebendae ea 
portio fructuum designatur, quam Ecclesia praebebat 
Canonicis singillatim viventibus. 

Prima Praebendarum Canonicorum Concordien- 
sium partitio die 14 mensis Januarii a. 1270 peracta 
esse videtur. 

Iuvat documentum ex Actibus Capitularibus (ad 
ann.) ad verbum afferre : 

«In Dei nomine, anno eiusdem millesimo duo- 
« centesimo septuagesimo sexto, indictione quarta, die 
4 Martis quartadecima intrante Januario v. 

« Dom. Antonius decanus et capitulum ecclesie 
: « concordiensis, videlicet D.D. Bernardus de Ragonea 
« prepositus. Matheus de Mels, Mansottus archidiaco- 
«1us, Poppo, Federicus de Attimis, Leonardus de 
« Faugnatio (Faugnacco), Belusius Leonardus de Utiro, 
« presbyter Leo sacrista et Brisa de Toppo canonici 
« concordienses in capitulo more solito congregati, ple- 





«bes suas de Concordia, de Tileo, de S. Georgio, 
«de Mauiaco ed de curia Naonis inter se pro sati- 
4 sfactione viginti librarum denariorum parvortm pro 
« vestibus, quas quilibet canonicus habebat ab ipso ca- 
« pitulo annuatim, quo minus bene et interdum non 
«sine scandalo antequam fieret predicta divisio sol- 
« vebantur, unanimiter et concorditer diviserunt isto 


-41odo, videlicet quod plebs de Maniaco, sit et esse. 


« debeat D. D. Bernardi prepositi, Mathie de Mels et 
4« Leonardi de Faugnatio et eorum successornm pro 
« viginti libras venetorum parvorum pro quolibet an- 
«nuatim pro vestibus suis v. 

«Plebes de Tileo et de Portu Veteri D. D. An- 
« tonii decani concordiensis pro prebenda sua viginti 
«librarum denariorum venetorum, et pro Decanatu 
« concordiensi viginti librarum denariorum, et Magni- 
4fici Leonardi de Utino pro viginti libras denario- 
arum venetorum parvorum et successortüm sStuortim 
«pro vestibus suis. Plebs de Curia Naonis sit et esse 
« debeat ratione prebende concordiensis D. Mansotto 
« archidiaconi concordiensis integraliter pro viginti li- 
abras denariorum annuatim in vita sua tantum, et 
a dum fuerit canonicus concordiensis. [ta tamen, quod 
«ile qui succedit sibi in prebendam non succedat, 
«nec succedere debeat vel possit in plebe predicta, 
« et predicta plebs cum omnibus juribus suis ad ipsam 
« plebem spectantibus D. D. Mansotto mortuo, vel pro- 
« moto, ad concordiense capitulum devolvatur. Plebs 
« vero S. Georgii sit et esse debeat D. D. Magnifici 
4 Bernardi, et eorum successorum pro viginti libras 
«denariorum parvorum pro quolibet annuatim pro 
« vestibus illorum. Et plebs de Concordia sit et esse 
4 debeat D. D. Federici de Attimis, Brise de Toppo 

et Vulvini de Portis, et eorum successorum pro vi- 
ginti libras denariorum pro quolibet annuatim ». 

« Et has plebes superius nominatas canonici me- 
morati, et eorum successores ammodo habeant, te- 
neant et possideant cum omnibus juribus et ratio- 
nibus ad ipsas plebes spectantibus et ad iustitutio- 
nem et destitutionem vicariorum ac etian cum jure 
archidiaconatus ad eas spectante, ipsarumque ple- 
bium proprietate et titulo ipsi capitulo reservatis. 
[ta tamen, quod quandocumque aliquis canonicus 
decesserit, vel ad alia promotus fuerit, ille qui major 
et antiquior est canonicus in prebenda possit et va- 
leat acceptare partem plebis illius defuncti pro suo 
libito voluntatis, et facta prius acceptatione, ille qui 
partem acceptavit canonici defuncti, alias promoti 
ulterius variare non possit. Et sic gradatim faciant 
singuli canonici successive, et hauc divisionem et 
ordinationem statuerunt predicti Decanus et capittt- 
lum concordieuse in perpetuum perdurare et invio- 
labiliter et irrevocabiliter observari. Et ad majorem 
rei evidentiam et perpetuam et stabilem firmitatem 
presens instrumentum fecerunt et sigillo sui capituli 
sigillari. Actum in choro majoris ecclesie concor- 
diensis etc. v. 

« Ego Galvanus Hirmo sacri palatii not. interfui 
ac unum vel plura ejusdem tenoris instrumenta de 
« voluntate ipsius capituli scripsi v. 


[ta vitae communis ratione omnino mutata, Epi 
scopi concordienses deinceps novas Constitutiones 
temporibus aptas et a Summo Pontitice Gregorio XI 
(Bulla XI Kal. Maias a. 1374) contirmatas Capitulo 
dederunt. | 


Praebendarum optatio saepe inter Canonicos cor 


— 8 — 


troversiarum' causa fuit; quod patet, ut uno saltem 
utamur exemplo, ex sententia lata a Viviano de Pol- 
cenico Vic. Gen. a. 1349 die 3 mensis Septembris. 


Capitulum Concordiense 
post Concilium Tridentintum. 


Peropportuna S. Concilii Tridentini decreta Ca- 
pituli concordiensis Constitutiones nonnihil tempera- 
verunt. Ut cetera minoris momenti praetereamus, di- 
gna memoria est stabilis et firma Praebendarum de- 
signatio. Etenim, anno 1584, Caesar Nores Ep. Paren- 
tinus, Dioecesis nostrae Apostolicus Visitator, prae- 
scripsit, ut « consulto prius SS. Domino» ex Praebenda, 
quae olim «Pro salario Vicarii Generalis » inscribe- 
batur, Praebenda theologalis constitueretur ; item, anno 
1587, Bulla diei 13 mensis Aprilis Papae Xysti V, 
Praebenda Archidiaconi sublata est et post nonnullos 
annos, i.e. die 21 metisis lunii a. 1608, Praebenda 
Poenitentiarii in eius locum substituta. | 

Postquam, Indulto a. 1586, ob caeli gravitatem, 
Xystus V Papa Capitulo residendi in Portu Romatino 
potestatem dedit, certis quoque anno tantum diebus 
Concordiam, in antiquam Ecclesiae Cathedralis sedem, 
ad sacra celebranda, Canonici conveniunt. 

Qui dies sunt: 

Dies natalis S. Stephani Protomart. Dioecesis 
Patroni ; 

Feria II^ post Festum Paschatis ; 

Dominica, Il* post Pascha ; 

Inventio S. Stephani Protomart.; 

Dedicatio Ecclesiae Cathedralis. 


Canonici, qui olim 14, deinde 12 fuere, nunc, post 


NER 


publicas leges de bonis Ecclesiarum alienandis, sex 
tantum numerantur : 


Praebenda Decaualis ; 
Praebenda Theologalis ; 
Praebenda Poenitentiaria ; 
Praebenda Del Bosso; 
Praebenda Emo ; 
Praebenda Castellana. 


Ad Capitularem familiam duo alii sacerdotes per- 
tinent: alter Caerimoniarum Praefectus, alter Cantus 
Gregoriani Magister. 

Canonici, qui sunt Parochi Ecclesiae Cathedralis 
S. Stephani Protomart, curam animarum Zabitualem, 
Concordiae, per sacerdotem illius Ecclesiae Rectorem 
ad id delegatum exercent, 


De quibusdam Canonicorum Concordiensium 
iuribus. 


Gotefridus Patriarcha Aquilejensis, cum unionem 
Paroeciarum, quas Romulus Mensae Capitulari addi- 
xerat, ratam haberet, Capitulo ius in iisdem habendi 
Placitftm Christianitatis confirmavit. - 

Electio Canonicorum et collatio Praebendarum, 
ex Ecclesiae communi instituto, olim. simul ad Epi- 
scopum et ad Capitulum spectabat; at Canonici cot 
cordienses, ut constat ex Actibus Capitularibus, hoc 
ius non simulftanee, sed cumulative exercuisse videntur. 

Quod ius suffragii — vitione an privilegio incer- 
tum est — serius proprie apud Capitulum tuit, diuque 
permansit, etsi Antonius Phelettus Ep. Conc., a. 1473, 
illud sibi vindicare studuerit. Nunc vero ad normam 
C. J. C. res temperatur. 

[us eligendi suos Episcopos, non sine approba- 
tione Summi Pontificis vel Metropolitae, quod media 
aetate viguit et usque ad exitum saeculi XIV stetit, 
maximum privilegium Capituli nostri fuit. 

Concordiae, in Dioecesis capite, Capitulum rei pu- 
blicae administrandae intererat, ibique in vicem cum 
Magnifico illius Comtunitatis Concilio, Potestatem, Iu- 
dices, Syndicos, Cives iuratos et alios inferioris ordinis 
Ministros eligebat. Quam eligendi rationem | Veneta 
Respublica, Decreto diei 18 tm. Aprilis a. 1782, peni- 
tus sustulit; sed amissum Capituli ius, tributo 50 du- 
catorum annuatim a Concordiensi Municipio Mensae 
Capitulari solvendo, explevit. 

Insuper Capitulum Concordiense iurisdictione ci- 
vili in oppido de Rivolto, quod trans Tilleamentum 
est, fruebatur; qua ex re usque ad annum 1655, cum 
ceteris populi legatis legibus ferendis, publico Patriae 
coetui saepe interfuit. 

Ex iure patronatus nonnullarum nostrae Dioece- 
sis Paroeciarum, quod Capitulum fere usque ad id 
tempus exercuit, Canonici post C. J. C. editum sponte 
decesserunt. 


Peculiares Capituli Concordiensis honores. 


Aloisius Maria Gabrieli Ep., adprobante Veneto 
Senatu (Decr. d. 20 m. Aprilis a. 1772), Canonicos 
Concordienses peculiaribus honoribus, ad maius sa- 
cerdotalium vestium ornamentum, insiguivit ; deinde, 
ineunte saeculo XIX, Jos. Maria Bressa Ep., ut Almo 
Protonotariorum | Apostolicorum | Collegio de numero 
Participantium Capitulum Cathedrale adscriberetur, a 
Summo Pontifice Pio VII impetravit (Brevi Ili Id. 
Septembres a. 1806). Qui maximus honor testis est 


SMS UNS 


antiquitatis Dioecesis Concordiensis, idemque cotistan- 


tis fidei, qua Capitulum nostrum Apostolicae Sedi 
semper adhaesit 


Hic finem scribendi facimus, id unum veliementer 
optantes, ut Canonici nostri pietate, doctrina et salutis 


animarum studio praestantes, omnibus exemplum sint 
bonorum operum. 


Seribebam in Portu Romatino pridie Kal. Iunias a. 1920. 


Can."5 MARCUS DELLI 


Decanus Capitularis 


é 777 nx 78 
MUSM 


VISUM, imprimatur. 
Portusgruarii, die 15 Julii 1926. 
Can.us P. SANDRINI, V. G. 

